title: پاراپسیکولوژی
text: پاراپسیکولوژی (فراروانشناسی)، آلتینجی حیسسی(حس ششم) قبول ائتمه، پسیکوْکینئزی، "اؤلومدن سوْنرا حیات" کیمی مؤوضوع‌لارا باغلی اوْلان، پارانوْرمال (نوْرمال-خاریجی، نوْرمال-سوْنراسی) اوْلدوغو دۆشونولن حادثه‌لرین تجروبی اۆصول يوْلويلا چوْخ "اینتیظام"لێ (چوْخ اۆصوللو) مئتودو. پاراپسیکوْلوْگلار طرفیندن، تئلئپاتیا، دۇروگؤرو(بصیرت) کیمی پارانوْرمال قابیلیتلری، پسیکوْکینئزی فئنوْمئنینی و دیگر مۆختلیف پسیشیک فئنوْمئنلری مؤوضوع آلان/ساحه بیر آراشدیرما ساحه‌سی اوْلاراق گؤتورورلر. اوْرتوْدوْکس پسیخوْلوْگیيا علمی طرفیندن، ایحاطه خاریجی يا دا آچیقلانا بیلمز قبول ائدیلر.
  
  پاراپسیخوْلوْژی تجروبه‌لر پرئکوْگنیسيوْن (الهام) و تئلئکینئزی‌نین وارلیغینی تئست ائتمک اۆچون تصادوفی عدد اۆرتچلری ایستیفاده ائتمه‌نی، آلتینجی حیسسی قبول ائتمه‌يی تئست ائتمک اۆچون گانزفئلد آزیماییشینی ، دۇروگؤرو ایله راحت جاسوسلوق معلوماتی الده ائدیلیب ائدیله بیلمه‌يه‌جه‌يینی آراشدیرماق اۆچون بیرلشمیش دؤولتلر حۆکومتی ایله راضیلاشمالی اوْلاراق ایجرا ائدیلن آراشدیرما سێناقلارینی احتیوا ائدر. بۇ تجروبه‌لرین نتیجه‌لری بعضی پاراپسیکوْلوْگلار طرفیندن پسیشیک (روانی) قابیلیتلرین وارلیغی‌نین بیر گؤستریجیسی اوْلاراق قیيمتلندیریلر.
  
  بۇنا باخماياراق، علمی اطرافلار بۇ پسیشیک قابیلیتلرین وارلیغی‌نین ثبوت ائدیلمه‌دیگی مؤوضوع‌سوندا فیکیر بیرلیگی ایچینده‌دیر. تنقیدچیلر گؤرونن تجروبی مۆوفقیتلرین اصلینده يؤنتمسل قۆصورلاردان مئيدانا گله بیله‌جه‌گینی ثبوت ائتمیشلر.  پاراپسیخوْلوْگیيانین علم اوْلاراق قیيمتلندیریلمه‌سینه اعتراض ائدیلمکده‌دیر. بیر چوْخ عالیم، پاراپسیکوْلوْگلارین بیر عصردن داها چوْخ مدتدن بری روانی قابلیته دایر هئچ بیر قطعی دلیل تقدیم ائده بیلمه‌مه‌لرینه باخماياراق هله بۇ تیپ قابیلیتلری طبیعی حادثه‌لری آچیقلاماقدا ایستیفاده ائتدیکلریندن پاراپسیخوْلوْگیيانی "سؤزده علم" اوْلاراق گؤرر.
  
  تئرمین يۇنانجادا "کناریندا" معناسینی وئرن "پۇل" (παρά) سؤزجويونون، "پسیخوْلوْگیيا" معناسیندا ایستیفاده ائدیلن "پسیکوْلوْژی" تئرمی‌نینه علاوه اوْلونماسیيلا الده ائدیلمیش اوْلوب، ایلک دفعه 1889دا آلمان پسیکوْلوْژ ماخ دئسسوْیر طرفیندن ایستیفاده ائدیلمیشدیر. ایندیکی واختدا پاراپسیکوْلوْگلار بۇ پارانوْرمال فئنوْمئنلری ایفاده ائتمک اۆزره، بۇ جۆر حادثه‌لرین هر هانسی بیر قۇرغو ایستیفاده ائدیلمه‌دن مئيدانا گلدیگینی وۇرغولاماق مقصدیيله پسی تئرمی‌نینی ایستیفاده ائتمکده‌دیرلر. يۇنان الیفباسی‌نین 23. حرفی اوْلان پسینین پاراپسیکوْلوْژی تئرمینوْلوْژی‌سیندا بۇ مقصدله ایستیفاده ائدیلمه‌سی‌نین يا دا سئچیلمه‌سی‌نین سببی، يۇنانجادا "رۇح" و "حیات" معنالاریندا ایستیفاده ائدیلن پسیکه سؤزجويونون باش حرفی اوْلماسیدیر.
  
  قایناق‌لار 
  
  بیلیم